jkorsvik/nowiki_second_scrape_merged huggingface dataset:
Samskriving (grammatikk)

Samskriving (også kalt sammenskriving) betegner at flerleddede uttrykk skrives i ett ord, uten mellomrom. Når flerleddede uttrykk deles, korrekt eller feilaktig, kalles det særskriving.
Det er Språkrådet som normerer sam- og særskriving på bokmål og nynorsk.


== Se også ==
Sammensetning (lingvistikk)
Særskriving
Bindestrek
Orddeling


== Referanser ==


== Eksterne lenker ==
Test av korrekt sær-/samskriving
Eitt eller fleire ord?
Særskriving og sammenskriving – ikke å forveksle med orddeling
Hvorfor skal vi bry oss med særskriving?
Nummer (kortfilm)

Nummer er en norsk kortfilm som kom ut i 2009 med blant andre Miriam Larsen og Jenny Skavlan i hovedrollene. Filmen ble regissert av Petter Askø Næss. 
"Nummer" vant NRK p3 "Filmpolitiets kortfilmpris" (publikumsprisen) på kortfilmfestivalen i Grimstad, 2010.


== Synopsis ==
Filmen skildrer en natt på byen og tar for seg de mindre hyggelige og ofte latterlige aspektene ved sjekking og “kjøttmarkedet”. Tonen og stemningen er lett, dialogen er overfladisk og til tider humoristisk, noe som fungerer som en kontrast til filmens dypere kjernetemaer: vennskap og svik. Karakterene er i sentrum. Forskjellige mennesketyper er satt opp mot hverandre: Christine og Alex er opptatte av å gripe øyeblikket, mens Silje søker etter noe mer ekte og varig. Men er det Alex og Christine som er hensynsløse eller er det Silje som er naiv og på feil sted?


== Rolleliste ==
Jenny Skavlan ... Christine
Miriam Larsen ... Silje
Espen Klouman Høiner ... Alex
Martin Skarpsno ... Joakim


== Referanser ==


== Eksterne lenker ==
(en) Nummer på Internet Movie Database
Ann Hampton Callaway

Ann Hampton Callaway (født 30. mai 1958 i Chicago i Illinois) er en amerikansk sanger, komponist, låtskriver, pianist og skuespiller. Hun er best kjent for både å ha skrevet og fremført kjenningsmelodien til TV-serien The Nanny, å ha skrevet låter for Barbra Streisand og for å ha spilt i Broadway-musikalen Swing!. 


== Biografi ==
Callaway har signert en platekontrakt med plateselskapet Telarc International og resultatet ble albumet Blues in the Night, som er en hyllest til hennes oppvekst i Chicago-området. Callaways andre album inkluderer At Last, Slow, Holiday Pops!, This Christmas, Signature, Easy Living, To Ella with Love, After Ours, Bring Back Romance og Sibling Revelry. Hun har også vært gjesteartist på over 40 andre album. 
Callaway opptrådte for daværende president Bill Clinton i Washington, D.C. og ble invitert som gjesteartist for president Mikhail Gorbatsjovs Youth Peace Summit i Moskva. Callaway har opptrådt i en rekke TV-serier, inkludert The Today Show, Larry King Live, The Charlie Rose Show, The Oprah Winfrey Show, The Rosie O'Donnell Show og ABC News.
Callaway har skrevet over 250 sanger for fjernsyn, Broadway og off-Broadway. Hennes musikk og tekster har vært fremført og innspilt av Barbra Streisand, Liza Minnelli, Patti LuPone, Michael Feinstein, Blossom Dearie, Peter Nero, Karrin Allyson, Donna McKechnie, Harvey Fierstein, Lillias White, Amanda McBroom, søsteren Liz Callaway og Carole King. 
Callaway har spilt i det prisbelønte showet Sibling Rivalry med sin søster, Liz Callaway. Hun vant en Theatre World Award og ble nominert til Tony-prisen for beste kvinnelige birolle i en musikal for sitt arbeid i musikalen Swing!. Hun har i tillegg blitt tildelt 15 priser fra Manhattan Association of Cabarets & Clubs og to Backstage Bistro-priser.


== Referanser ==


== Eksterne lenker ==
Offisielt nettsted
(en) Ann Hampton Callaway på Internet Movie Database 
(en) Ann Hampton Callaway hos Rotten Tomatoes 
(en) Ann Hampton Callaway hos Internet Broadway Database 
(en) Ann Hampton Callaway på Apple Music 
(en) Ann Hampton Callaway på Discogs 
(en) Ann Hampton Callaway på MusicBrainz 
(en) Ann Hampton Callaway på SoundCloud 
(en) Ann Hampton Callaway på Spotify 
(en) Ann Hampton Callaway på Songkick 
(en) Ann Hampton Callaway på Last.fm 
(en) Ann Hampton Callaway på Genius — sangtekster 
(en) Ann Hampton Callaway på AllMusic 
Ann Hampton Callaway på Twitter 
Ann Hampton Callaway på Facebook 
Ann Hampton Callaway på Instagram 
Ann Hampton Callaway på YouTube 
(en) Ann Hampton Callaway på Internet Broadway Database
Rod Serling

Edward Rodman «Rod» Serling (født 25. desember 1924 i Syracuse i New York i USA, død 28. juni 1975 i Rochester i New York) var en amerikansk forfatter og TV-produsent kjent for science fiction fjernsyns­serien The Twilight Zone. Han ble belønnet med en rekke Emmy Awards. Serling var aktiv under andre verdenskrig, ble tildelt Purple Heart. Han var også aktiv innen politikk.


== Priser ==

Serling fikk plass i Television Hall of Fame etter sin død i 1985. Han er også hedret med en stjerne på Hollywood Walk of Fame, plassert på 6840 Hollywood Blvd.


=== Filmografi i utvalg ===
1955: Patterns
1956: Requiem for a Heavyweight
1957: The Comedian
1958: A Town Has Turned to Dust
1958: The Velvet Alley
1959–1964: The Twilight Zone (TV-serie)
1970–1973: Night Gallery (TV-serie)
1968: Apeplaneten – sammen med Michael Wilson
The Loner (TV-serie)
1975: Encounter with the Unknown – fortelleren


=== Bibliografi i utvalg ===
1960: Stories from the Twilight Zone, Bantam (New York)
1961: More Stories from the Twilight Zone, Bantam
1962: New Stories from the Twilight Zone, Bantam
1962: From the Twilight Zone, Doubleday (Garden City, NJ)
1962: Requiem for a Heavyweight: A Reading Version of the Dramatic Script, Bantam
1963: Rod Serling's The Twilight Zone, Grosset
1964: Twilight Zone Revisited, Grosset
1967: The Season to Be Wary (3 kortromaner: «Escape Route», «Color Scheme» og «Eyes»), Little, Brown (Boston, MA)
1971: Night Gallery, Bantam
1972: Night Gallery 2, Bantam
1978: Rod Serling's Other Worlds, Bantam


== Referanser ==


== Eksterne lenker ==
 Wikiquote: Rod Serling – sitater

(en) Rod Serling på Internet Movie Database 
(sv) Rod Serling i Svensk Filmdatabas 
(da) Rod Serling på Filmdatabasen 
(fr) Rod Serling på Allociné 
(en) Rod Serling på AllMovie 
(en) Rod Serling hos Turner Classic Movies 
(en) Rod Serling hos The Movie Database 
(en) Rod Serling hos Internet Broadway Database 
(en) Rod Serling hos Behind The Voice Actors 
http://www.imdb.com/name/nm0785245/
The Rod Serling Museum – Binghamton, New York
Rod Serling Conference ved Ithaca College
1959 intervju av Mike Wallace
James Joseph Heckman

James Joseph Heckman (født 19. april 1944 i Chicago i Illinois) er en amerikansk økonom og nobelprisvinner. Han ble professor i økonomi ved University of Chicago i 1973 og er leder for mikroøkonometri ved University College London og University College Dublin.
Heckman delte sin Sveriges Riksbanks pris i økonomisk vitenskap til minne om Alfred Nobel fra 2000 sammen med Daniel McFadden for sitt pionerarbeid innen økonometri og mikroøkonomi. Han regnes for å være blant de ti mest innflytelsesrike økonomer i verden.
Hans nyere forskning fokuserer mest på den menneskelige utvikling og livssyklus, dens dyktighet og formasjon, med spesiell vekt på økonomi for førskolelærerutdanning. Heckman har publisert over 200 artikler og flere bøker. Hans nyeste bøker inkluderer Inequality in America: What Role for Human Capital Policy?
Heckman har bidratt med politisk analyse til presidentkampanjen til Barack Obama fra 2008 presidentkampanjen. Heckman har giftet seg med sosiolog Lynne Pettler-Heckman, som han har sønnen Jonathan (f. 1982) og datter Alma (f. 1986) sammen med. Begge barna deres er nå forskere.


== Publikasjoner (utvalg) ==
Inequality in America: What Role for Human Capital Policy?. J. Heckman og A. Krueger, MIT Press. (2003.)
Evaluating Human Capital Policy. Princeton University Press. (2004)
Law and Employment: Lessons From Latin America and the Caribbean. University of Chicago Press. (2003)
Incentives in Government Bureaucracies: Can Incentives in Bureaucracies Emulate Market Efficiency?. Brookings. (2004)


== Referanser ==


== Eksterne lenker ==
(en) Offisielt nettsted 
(en) James Heckman – kategori av bilder, video eller lyd på Commons 

(en) Sveriges Riksbanks pris i økonomisk vitenskap til minne om Alfred Nobel 2000 hos Nobelprize.org
(en) James Joseph Heckman hos Nobelprize.org i forbindelse med tildelingen av Sveriges Riksbanks pris i økonomisk vitenskap til minne om Alfred Nobel 2000
Gunnar Hoydal

Gunnar Hoydal (født 12. september 1941 i København, død 15. april 2021 i Tórshavn) var en færøysk multikunstner og arkitekt. Han hadde en stor kunstnerisk produksjon innenfor så ulike sjangre som dikt, noveller, romaner, skuespill, reiseskildringer, kunstbøker og sangtekster.


== Liv og virke ==
Han vokste opp i Danmark, på Færøyene og i Sør-Amerika, der faren, færøyingen Karsten Hoydal, var landbruks- og fiskerirådgiver og politiker. Moren var dansk. Flere i Hoydal-familien har deltatt i Færøyenes offentlige og kulturelle liv. Tvillingbroren Kjartan Hoydal var marinøkolog og fiskeridirektør. Kjartans sønn Høgni Hoydal er blant Færøyenes fremste politikere. Lillesøsteren Annika Hoydal er musiker og skuespiller.Han utdannet seg til arkitekt i København. Fra 1972 til 1997 var han byarkitekt i Tórshavn.Han var formann i arkitektenes fagorganisasjon på Færøyene, i forfatterforeningen Rithøvundafelag Føroya, i kunstnerforeningen LISA og i stiftelsen Fjølrit, som forvalter de færøyske kunstnernes rettigheter til egne åndsverk. Han var også medlem av Lagtingets kulturfond.Han ble tildelt M.A. Jacobsens Heiðursløn for skjønnlitteratur i 1982 og Mentanarvirðisløn Landsins i 2002. Hoydal ble nominert til Nordisk råds litteraturpris fra Færøyene i 1989, 1993 og 2010.


== Bibliografi ==
1972 – Myndasavn, bók um listamannin Ingolf Jacobsen á Kamarinum
1976 – Den gode vilje, skuespill for dansk fjernsyn med Steinbjørn B. Jacobsen
1982 – Av longum leiðum, noveller m.m.
1983 – Mit eget land, sanger med Annika Hoydal
1988 – Hús úr ljóði, dikt
1989 – Ingálvur av Reyni, kunstbok m.fl.
1990 – Dulcinea, sanger med Annika Hoydal
1991 – Undir suðurstjørnum, roman
1992 – Långt bortifrån, samling oversatt til svensk
1995 – Janus Kamban, kunstbok
1997 – Skeyk, sangspill m.fl.
1999 – Havið, sanger med Annika Hoydal
1999 – Dalurin Fagri, roman, senere i egen oversettelse til dansk
2001 – Land í sjónum
2003 – Bárður Jákupsson, kunstbok m.fl.
2007 – Í havsins hjarta, roman
2007 – Ingi Joensen: støð, støður


== Referanser ==
Noa (navn)

Noa er et fornavn av begge kjønn med flere opprinnelser. 


== Etymologi ==
Kvinnenavnet Noa har flere opprinnelser. Det er:

et hebraisk kvinnenavn (נוֹעָה) dannet som en feminin form av mannsnavnet Noah, dannet av hebraiske noach, «hvil, være stille».
et japansk kvinnenavn (乃愛) dannet av genitivsmarkøren 乃 (no) og 愛 (a) «kjærlighet».Mannsnavnet Noa er:

et opprinnelig svensk mannsnavn dannet som en alternativ skrivemåte av mannsnavnet Noah.
et maorisk mannsnavn som betyr «fri».


== Utbredelse ==
Navnet Noa brukes både som kvinnenavn og mannsnavn. Noa var i 2008 det mest populære navnet på jentebarn født i Israel. I noen land, som Norge, er navnet mest brukt som mannsnavn. I Norge er allikevel formen Noah mer bruk enn Noa for mannsnavnet. 


=== Utbredelse som kvinnenavn ===
Tabellen nedenfor gir en detaljert oversikt over populariteten til kvinnenavnet Noa  i noen av de landene hvor statistikk er tilgjengelig.


=== Utbredelse som mannsnavn ===
Tabellen nedenfor gir en detaljert oversikt over populariteten til mannsnavnet Noa og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.


=== Kvinner ===
Noa Eshkol (f. 1924), israelsk danser
Achinoam «Noa» Nini (f. 1969), israelsk sanger
Noa Ben Artzi, israelsk forfatter og barnebarn av Yitzhak Rabin
Noa Levin, amerikansk klesdesigner


=== Menn ===


== Referanser ==


== Eksterne lenker ==

(en) Behind the Name: Noa
(en) Think Baby Names: Noa
Liv Hukkelberg

Liv Hukkelberg (født 28. juni 1954) fra Kongsberg er utdannet klaverpedagog og lektor i musikkpedagogikk fra Norges musikkhøyskole.
Som musikkpedagog i Ål tok hun initiativet til Hallingdal regionkor, som hun dirigerte fra 1986–1990.
Har dirigert Kongsberg pikekor fra 1987 til 1998 og også hatt Kongsberg blandede kor noen år.
Skrev læreverket «Sangskolen» (mål: å lære barn og unge å synge etter noter) sammen med
Sissel Gjerland Ekra (Lyche musikkforlag -1996). Fra 2001–2005 var hun rektor ved Flesberg kulturskole.
Hukkelberg har vært ansatt ved Kongsberg kulturskole siden 1996, og er prosjektleder for Den Blå Timen.
Hun er moren til Hanne Hukkelberg, norsk sanger, komponist og artist.
Hukkelberg har også dirigert Acta Musicae siden starten i 1997.
Rithøvundafelag Føroya

Rithøvundafelag Føroya er en interesseorganisasjon for forfattere og oversettere på Færøyene. Foreningen ble stiftet den 24. mars 1957, og i 2012 hadde den 117 medlemmer. På verdensbasis snakkes og forstås færøysk av ca. 50 000 mennesker, hvilket gjør bokmarkedet svært begrenset. Foreningen lå nede fra 1960 til 1967, men har siden vært aktiv igjen. Kriteriet for medlemskap er å skrive bøker på færøysk, eller på en annen måte å arbeide som forfatter. Foreningen har både skjønn- og faglitterære forfattere som medlemmer.


== Formenn ==
Vónbjørt Vang 2015–
Ludvík á Brekku 2015
Sámal Soll 2014–2015
Helle Thede Johansen 2012–d.d.
Malan Poulsen 2011–2012
Rakel Helmsdal 2009–2011
Arnbjørn Ó. Dalsgarð 2007–2009
Heðin M. Klein 2006–2007
Carl Jóhan Jensen 2004–2006
Gunnar Hoydal 1998–2004
Lydia Didriksen 1997–1998
Heðin M. Klein 1994–1997
Hanus Kamban 1992–1994
Carl Jóhan Jensen 1991–1992
Turið Sigurðardóttir 1989–1991
Martin Næs 1986–1989
Gunnar Hoydal 1981–1986
Marianna Debes Dahl 1980–1981
Karsten Hoydal 1976–1980
Jákup í Jákupsstovu 1973–1976
Jens Pauli Heinesen 1970–1973
Ólavur Michelsen 1968–1970
Valdemar Poulsen 1967–1968
Martin Joensen 1957–1959


== Referanser ==


== Eksterne lenker ==
Offisielt nettsted
Tilsiter

Tilsiter er en halvhard ost fremstilt av skummet melk med naturlig skorpe. Osten ble utviklet av nederlandske immigranter i byen Tilsit som da lå i Øst-Preussen (nå Sovetsk i Kaliningrad oblast i Russland). Lagringstiden er vanligvis seks måneder.
Osten regnes nå som sveitsisk. Det var de sveitsisk ystere Otto Wartmann og Hans Wegmüller som fikk med seg den originale Tilsiter-resepten hjem til Thurgau etter å ha arbeidet i et ysteri i Tilsit rundt 1890. De begynte produksjon av ostetypen i Sveits i 1893.
Ettersom navnet tilsiter ikke er opphavsbeskyttet, er det også en vesentlig produksjon også i andre land, fremfor alt i Tyskland. I de østlige deler av Tyskland kalles den gjerne Tollenser.Mot slutten av 1900-tallet er det mange steder skjedd en smaksutvikling som har gjort at meget av det som tilbys som tilsiter smaker mer og mer som edamer. Den opprinnelige smak var skarpere.Den danske osten havarti minner meget om tilsiter i smaken.


== Eksterne lenker ==
(en) Tilsit cheese – kategori av bilder, video eller lyd på Commons
Appenzeller (ost)

Appenzeller er en sveitsisk hard ost med kittyte produsert av upasteurisert kumelk. Osten produseres primært i fjellene i de østligere deler av Sveits.
Sbrinz

Sbrinz er en sveitsisk hardost med en anelse krystallin struktur som framfor alt produseres i kantonene Luzern, Obwalden og Nidwalden. De eneste ingrediensene er råmelk, løype og salt. Ettersom osten er svært tørr har den god holdbarhet. 
Den bør lagres minst to men helst tre år før den konsumeres, men kan uten problem lagres i fem år. Sbrinz fungerer utmerket istedenfor parmesan som revet ost til pastaretter.


== Eksterne lenker ==
(it) Offisielt nettsted 
(en) Sbrinz (cheese) – kategori av bilder, video eller lyd på Commons
Kári Leivsson

Kári Leivsson (født Petersen, 22. august 1950 i Tórshavn), kjent som Kári P, er en færøysk psykolog, dikter og sanger. Han er utdannet psykolog, og jobbet som dette i Arendal og Oslo i Norge 1995–1999. Han flyttet tilbake til Tórshavn sommeren 1999, hvor han har jobbet ved Sernámsdepilin og Landssjúkrahúsið og senere i privat praksis.
Leivsson har gitt ut musikkalbumene Vælferðarvísur (1979) og Hinumegin Ringvegin (1991). Begge består av hans egne dikt i sangform, og han ble tildelt M.A. Jacobsens Heiðursløn for skjønnlitteratur for Hinumegin Ringvegin i 1995. Han ble tildelt Mentanarvirðisløn Landsins i 2010.
Leivsson byttet navn til et patronymikon fra familienavnet Petersen i voksen alder, men har beholdt Kári P som pseudonym.


== Eksterne lenker ==
Kári Leivsson hos Rithøvundafelag Føroya
Kubuqiørkenen

Kubuqiørkenen (kinesisk: 库布其沙漠, pinyin: Kubuqi Shamo) er en ørken på Ordosplatået i den autonome region Indre Mongolia i Folkerepublikken Kina. Den ligger sør for Den gule flods store bue  (Hètào). Den er Kinas sjuende største ørken med et areal på 16 100 kvadratkilometer.


== Referanser ==


== Eksterne lenker ==
Grüne Barrieren gegen die Wüste
Veränderung in der Wüste Kubuqi
Kubuqi Shamo – kinesisk
Irgendwo auf der Welt

«Irgendwo auf der Welt» er en tysk sang med melodi av Werner Richard Heymann og tekst av Robert Gilbert. Den var én av de mest populære sangene til den tyske sekstetten Comedian Harmonists, som spilte den inn på plate 8. september 1932. Sangen var også med i filmen Den blonde drøm (Der blonde Traum).Den gir stemme til en sentimental lengsel etter et ennå uoppdaget sted hvor fred i sinnet og ekte glede kan bli funnet.
Nina Hagen anvendte den som tittel på sitt album med coverversjoner av swing- og jazzklassikere.


== Norske versjoner ==
Poul Anker har skrevet en dansk tekst som én av de norske bygger på. Astor har skrevet en norsk tekst. Ankers versjon bærer tittelen «Det kan skje når som helst». Astors versjon har tittelen «Si mig hvor».


=== Innspillinger ===


== Fotnote og referanser ==
Golden Feelings

Golden Feelings er debutalbumet til den amerikanske artisten Beck, utgitt i 1993 av Sonic Enemy. Albumet  gir et innblikk på røttene hans i New York Citys anti-folkmiljø.
Opprinnelig kun tilgjengelig i et begrenset opplag på kassett. Men Sonic Enemy remastret og ga ut albumet på nytt på CD i midten av 1999. Beck likte ikke at de gjorde dette uten hans tillatelse, og etter han gjorde misnøyen sin kjent, stoppet Sonic Enemy å presse fler kopier. Kun 2,000 ble lagd, noe som har gjort CD-utgaven av albumet nok så verdifullt.AllMusic.com har beskrevet albumet som "an extremely interesting, entertaining, and humorous document that proves that from the start Beck had his heart set on making experimentation his only gimmick".


== Sporliste ==
«The Fucked Up Blues» – 2:11
«Special People» – 1:42
«Magic Stationwagon» – 1:36
«No Money No Honey» – 2:35
«Trouble All My Days» – 2:07
«Bad Energy» – 1:39
«Schmoozer» – 2:38
«Heartland Feeling» – 7:11
«Super Golden Black Sunchild» – 2:11
«Soul Sucked Dry» – 1:49
«Feelings» – 1:35
«Gettin' Home» – 4:14
«Will I Be Ignored By the Lord» – 1:59
«Bogus Soul» – 1:15
«Totally Confused» – 2:00
«Mutherfukka» – 2:44
«People Gettin Busy» – 3:09


== Låter på andre utgivelser av Beck ==
«Special People», «Trouble All My Days» og «Super Golden Black Sunchild» ble utgitt på singelutgaven av «Pay No Mind (Snoozer)», de ble tatt direkte fra albumet. «No Money No Honey» ble spilt inn på nytt og utgitt på Stereopathetic Soulmanure. «Totally Confused» ble spilt inn på nytt og utgitt på A Western Harvest Field by Moonlight og singelutgaven av «Beercan». «Mutherfukka» ble spilt inn på nytt og kalt «Mutherfuker», den ble utgitt på singelen «Steve Threw Up» og albumet Mellow Gold. «Heartland Feeling» ble fremført av Beck på en gjesteopptreden på The Larry Sanders Show.


== Referanser ==


== Eksterne lenker ==
(en) Golden Feelings på Discogs 
(en) Golden Feelings på MusicBrainz
Löfbergs Lila

Löfbergs Lila er et kafferøsteri i Karlstad i Sverige. Det ble grunnlagt i 1906 av brødrene Josef, Anders og John Löfberg.
Löfbergs Lila ble grunnlagt som importør av kaffe. Etter noen år begynte man også å røste kaffen, selv om salg av kaffe fortsatt var hovedbeskjeftigelsen. I 1927 ble virksomheten oppdelt og blant annet importen av Citroënbiler havnet i et annet selskap. 
Löfbergs Lila er blitt en av Nordens størsta kafferøsterier. Selskapet er fortsatt familieeid. Hovedkontoret og et av røsteriene ligger i Karlstad. Ytterligere et røsteri finnes (Peter Larsens Kaffe) i Viborg i Danmark, som eies til 75 %. Löfbergs Lila eier også Kobbs te. Selskapet har 200 ansatte. Löfbergs Lila har en markedandel på 20% i Sverige.
Navnet Löfbergs Lila kommer fra fargen på posen for Löfbergs Lyxblandning som kom ut på slutten av 1920-årene.


== Kaffesorter ==

Mellanrost
Mellanmörk
Jubileumsblandning
Skånerost
Stark
Vårt Goda Mellanrost
Vårt Goda Mörkrost
Antigua kaffekapsel
Kimel Estate kaffekapsel
Grovmalet
Volcano Espresso
Ethiopian Sidamo
Symphony
Black Mystery
Monsoon Malabar Espresso
Sidamo Espresso
Divine
Purple Legend
Pure Colombia
Dark Passion
Sidamo Hela Bönor
Monsoon Malabar Hela Bönor
Intense Espresso
Emma Høgh Åslein

Emma Høgh Åslein (født ca. 1998) er en skuespiller fra Oslo, Norge. Hun spillefilmdebuterte som en av hovedrolleinnehaverne i Asfaltenglene (2010).


== Referanser ==


== Eksterne lenker ==
(en) Emma Høgh Åslein på Internet Movie Database 
(en) Emma Høgh Åslein hos The Movie Database
Coimbra (distrikt)

Coimbra er et administrativ distrikt i Portugal og del av sentralregionen, Região Centro. I nord grenser den til Aveiro og Viseu, i øst til Guarda og Castelo Branco, i sør til Leiria og i vest til Atlanterhavet. Distriktshovedstad er Coimbra.
Distriktet Coimbra består av 17 kommuner (Municípios):

Arganil
Cantanhede
Coimbra
Condeixa-a-Nova
Figueira da Foz
Góis
Lousã
Mira
Miranda do Corvo
Montemor-o-Velho
Oliveira do Hospital
Pampilhosa da Serra
Penacova
Penela
Soure
Tábua
Vila Nova de Poiares


== Eksterne lenker ==
(en) Coimbra (district) – kategori av bilder, video eller lyd på Commons
HTC Legend

HTC Legend er en Android-basert mobiltelefon fra HTC. Den ble lansert ved Mobile World Congress i Barcelona 16. februar 2010, og kom i salg i mars samme år. Sprint Nextel vil lansere den under navnet HTC Hero 2. Dette er den første mobilen som lanseres i Norge med Android 2.1. 
Den har kapasitiv AMOLED touchskjerm på 3,2 tommer, der man kan bruke to fingre til å zoome. Mobilen har den samme «knekken» som HTC Hero, og kan ses på som en oppfølger til denne. Menysystemet er HTCs brukergrensesnitt Sense. Kameraet er på 5 megapiksler.  


== Spesifikasjoner ==
Skjerm: 3,2 tommer AMOLED
Skjermoppløsning: 320 x 480
Styring: kapasitiv touchskjerm
Batteri: 1300 mAh
Taletid: 490 minutter (GSM), 440 minutter (3G)
Standbytid: 440 timer (GSM), 560 timer (3G)
Kamera: 5 megapiksler, autofokus og blits
GPS, Google Maps
G-sensor
FM radio
600 MHz Qualcomm prosessor
RAM: 384 MB
ROM: 512 MB
Quadband
microSD minnekort, opptil 32 GB
Operativsystem: Android 2.1
Wi-Fi (IEEE 802.11 b/g)
Bluetooth 2.1 med EDR
Micro USB
Størrelse: 112 mm (h), 56,3 mm (b) 11,5 mm (d)
Vekt: 126 g med batteri


== Eksterne lenker ==
Offisielt nettsted 
(en) HTC Legend – kategori av bilder, video eller lyd på Commons
Dorfhain

Dorfhain er en kommune i den nordvestlige delen av Landkreis Sächsische Schweiz-Osterzgebirge i Direktionsbezirk Dresden i Fristaten Sachsen. Kommunen har 1 177 innbyggere (31. desember 2008) og er en del av forvaltningsfellesskapet Tharandt.
Kommunen Dorfhain består av de tre distriktene Kleindorfhain, Mitteldorfhain og Großdorfhain, og befinner seg ca 20 km sørvest for Dresden og 10 km nordvest for byen Dippoldiswalde ved randen av det historiske landskapet Tharandter Wald. Elven Wilde Weißeritz flyter gjennom kommunen i retning nord, og munner ut i elven Elben.
Dorfhain var en kommune i Kreis Freital fra 1952 til 1990, og i Landkreis Freital fra 1990 til 1994. Fra 1. august 1994 frem til 1. august 2008 var den en del av i Weißeritzkreis, og siden 1. august 2008 har den vært en del av Landkreis Sächsische Schweiz-Osterzgebirge.


== Referanser ==


== Eksterne lenker ==
(de) Offisielt nettsted 
(en) Dorfhain – kategori av bilder, video eller lyd på Commons